గోదారమ్మా... ఇక రమ్యకు నువ్వే అమ్మానాన్న - Ramya missing tragedy in godavari river - EENADU
వట్టిపోయిన తల్లిదండ్రుల ఆశలు
క్షణమొక యుగంగా ప్రతి నిమిషం బరువైన ఊపిరితో... నలభై రోజుల ఎదురుచూపులు ఫలించలేదు.. గారాల పట్టీని కడసారి చూద్దామన్న కన్నవారి కోరిక ఓ విషాదంలా మిగిలింది. గోదావరి తీరంలోనే పుట్టి పెరిగిన ఆ బిడ్డ అదే తల్లి ఒడిలో ఒదిగిపోయింది. ఆ తల్లిదండ్రులకు ఇప్పుడు కన్నీళ్లు కూడా కరవయ్యాయి..
వైభవంగా పెళ్లి చేసి అత్తారింటికి పంపుదామనుకున్నారు.. ఇలా గోదారమ్మ తనలోనే దాచుకుంటుందని కలలో కూడా అనుకోలేదు.. 'మా తల్లి బంగారు కొండ'ను ఇక నువ్వే భద్రంగా చూసుకోవమ్మా అంటూ ఆవిరైన ఆశలతో నీళ్లు ఇంకిన కళ్లతో నదీమతల్లి వినేలా రోదిస్తున్నారు.గోదారి ఒడిలో కూతురు మూగబోయి కనుమరుగైతేే వదిలి రాలేక.. ఇక రాదనే నిజాన్ని జీర్ణించుకోలేక తీరాన్ని విడిచి రాలేకపోతున్నారు.
గత నెల 15న పాపికొండల విహార యాత్రలో జరిగిన పడవ ప్రమాదంలో గల్లంతైన యువ అభియంత కారుకూరి రమ్య తల్లిదండ్రుల వేదన ఇది...
తాండూరు, మంచిర్యాల గ్రామీణం, న్యూస్‌టుడే: తూర్పుగోదావరి జిల్లా దేవీపట్నం మండలం కచ్చులూరు వద్ద గోదావరి పడవ ప్రమాదంలో గల్లంతైన 22 ఏళ్ల రమ్యను కడసారి చూసుకోవాలన్న తాపత్రాయంతో గత 40 రోజులుగా తల్లిదండ్రులు అక్కడే ఉంటున్నారు. మంగళవారం బోటును వెలికితీయగా అందులో మరో ఎనిమిది మృతదేహాలు లభించాయి. వాటిలోనూ రమ్య మృతదేహం కనిపించలేదు. చివరి ఆశలు కూడా ఆవిరైపోతున్నాయని తెలిసినా ఇంకా ఏదో ఆశ వారిని అక్కడి నుంచి కదలకుండా చేస్తోంది. రమ్య మృతదేహం కోసం తల్లిదండ్రులకు తోడుగా వెళ్లిన బంధువుల్లో కొందరు వెనుదిరగగా వారు మాత్రం బిడ్డ ధ్యాసలో అక్కడే ఉండి ఎదురుచూస్తున్నారు.
godaramma... ika ramyaku nuvve ammananna - Ramya missing tragedy in godavari river - EENADU
vattipoyina tallidandrula aasalu
kshanamoka yugamgaa prati nimisham baruvaina oopiritho... nalabhai rojula eduruchuupulu phalinchaledu.. garala patteeni kadasari chuddamanna kannavari korika oo vishadamla migilindi. godavari teeramlone putti perigina aa bidda adhe talli odilo odigipoyindi. aa tallidandrulaku ippudu kanneellu kuudaa karavayyayi..
vaibhavangaa pelli chesi attaarintiki pampudaamanukunnaaru.. ilaa godaramma tanalone daachukuntundani kalalo kuudaa anukoledu.. 'maa talli bangaaru konda'nu ika nuvve bhadramgaa chusukovamma antuu aaviraina aasalato neellu inkina kallatho nadeematalli vinela rodistunnaru.godari odilo koothuru moogaboyi kanumarugaite vadili raleka.. ika raadane nijaanni jeerninchukoleka teeraanni vidichi raalekapotunnaaru.
gatha nela 15na papikondala vihara yaatralo jarigina padava pramaadamlo gallantaina yuva abhiyanta karukuri ramya tallidandrula vedana idhi...
taanduuru, manchiryaala graameenam, neusetude: thoorpugodaavari jilla devipatnam mandalam kachuluru vadda godavari padava pramaadamlo gallantaina 22 ella ramyanu kadasari chusukovalanna taapatraayamto gatha 40 rojulugaa tallidandrulu akkade untunnaru. mangalavaaram botunu velikiteeyagaa andulo maro enimidi mrutadehaalu labhinchayi. vaatiloonuu ramya mrutadeham kanipinchaledu. chivari aasalu kuudaa aaviraipotunnaayani telisina inka edho aasha vaarini akkadi nunchi kadalakunda chestondi. ramya mrutadeham kosam tallidandrulaku thodugaa vellina bandhuvullo kondaru venudiragagaa vaaru maatram bidda dhyaasalo akkade undi eduruchustunnaru.